Diari Oficial de la Generalitat Valenciana


Sumari del DOGV 8563, del 05-06-2019 (2019/5804)

Extracte de la Resolució de 21 de maig de 2019, de la Conselleria de Sanitat Universal i Salut Pública, per la qual es convoquen subvencions destinades a finançar actuacions del «Pla GenT, Generació Talent».
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8563

Data del DOGV
:   05-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5804


Data del document
:   21-05-2019

Organisme emissor
:   Conselleria de Sanitat Universal i Salut Pública

Tipus de document
:   Extracte

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

Extracte de la Resolució de 21 de maig de 2019, de la Conselleria de Sanitat Universal i Salut Pública, per la qual es convoquen subvencions destinades a finançar actuacions del «Pla GenT, Generació Talent». [2019/5804]  
BDNS (identif.): 458706.  
De conformitat amb el que es preveu en els articles 17.3 b, 20.8.a i 23 de la Llei 38/2003, de 17 de novembre, General de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.hacienda.gob.es/bdnstrans/index  
  
Primer. Convocatòria  
Es convoquen, en règim de concurrència competitiva, subvencions pluriennals, destinades al programa per a la promoció de la investigació científica, el desenvolupament tecnològic i la innovació en la Comunitat Valenciana, regulades en l'Ordre 2/2019, de 2 d'abril, de la Conselleria de Sanitat Universal i Salut Pública, per la qual s'aproven les bases reguladores de les subvencions destinades a finançar actuacions del Pla GenT, Generació Talent (DOGV 8523, 05.04.2019).  
  
  
Segon. Tipus de subvenció  
a) Subvencions per a la contractació de personal investigador doctor amb experiència internacional, per a la seua incorporació a centres d'investigació en l'àmbit de la salut i centres del Sistema Nacional de Salut en la Comunitat Valenciana.  
b) Subvencions per a la contractació de doctors i doctores, per al desenvolupament d'un projecte de transferència tecnològica en l'àmbit de la salut en empreses valencianes.  
c) Subvencions per a la contractació de personal agent o gestor d'innovació o d'investigació en salut.  
  
Tercer. Beneficiaris  
Podran ser beneficiaris d'aquestes subvencions els previstos en l'article 5 de les bases reguladores, sempre que complisquen amb els requisits fixats en aquestes, i amb el que addicionalment es dispose en els annexos de la convocatòria.  
  
Quart. Sol¿licituds i documentació  
1. Cada entitat sol·licitant presentarà una única sol·licitud signada pel representant legal de l'entitat, acompanyada de la documentació necessària per a cadascuna de les modalitats d'ajudes.  
2. Els models d'impresos normalitzats per a la seua sol·licitud estaran disponibles en la seu electrònica o portal institucional de la Generalitat en internet, https://sede.gva.es; en la pàgina web de la conselleria amb competències en matèria de sanitat, www.san.gva.es; i en la guia PROP de la Generalitat, www.prop.gva.es.  
3. La presentació de sol·licituds i de la documentació exigida per a cada tipus de subvenció, es realitzarà de conformitat amb el que s'estableix en l'article 14 de les bases reguladores, així com amb el que es disposa en la present resolució.  
  
Cinquè. Termini i lloc de presentació de les sol·licituds  
1. El termini per a la presentació de sol·licituds serà de 30 dies hàbils a comptar a partir de l'endemà de la publicació de la convocatòria en el Diari Oficial de la Generalitat Valenciana.  
2. Les sol·licituds i la documentació necessària per a cada modalitat d'ajuda es presentaran telemàticament, en el termini establit en l'apartat anterior, a través de la guia PROP de la Generalitat, en l'adreça següent: www.prop.gva.es.  
No obstant això, les entitats que no utilitzen la signatura electrònica avançada presentaran la sol·licitud i tota la documentació necessària en un dels registres previstos en l'article 16.4 de la Llei 39/2015, d'1 octubre, del procediment administratiu comú de les administracions públiques.  
  
  
  
Sisè. Finançament i import de la convocatòria  
Les subvencions pluriennals que es convoquen per la present resolució es finançaran amb càrrec a la línia S0427000 del programa pressupostari 97.96.36.9600.810.46 «Anàlisi i avaluació de l'atenció al pacient i investigació en ciències de la salut», del pressupost de despeses de la Generalitat de l'anualitat corresponent. L'import per a l'anualitat 2020 serà d'1.100.000 euros, i el de les següents anualitats serà el 70 %, 60 % i 50 %, en virtut de les disposicions establides en l'article 40 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, per a les subvencions pluriennals. Totes les anualitats quedaran condicionades a l'existència de crèdit adequat i suficient en els corresponents pressupostos de la Generalitat, per a cadascuna de les anualitats, tal com estableix l'article 41.1, sobre despeses de tramitació anticipada, de la Llei 1/2015.  
  
  
València, 21 de maig de 2019.- La consellera de Sanitat Universal i Salut Pública: Ana Barceló Chico.